b'\n_START_ARTICLE_\nKalki\n_START_PARAGRAPH_\nKalki (Devanagari: \xe0\xa4\x95\xe0\xa4\xb2\xe0\xa5\x8d\xe0\xa4\x95\xe0\xa4\xbf; lit. saastan tuhoaja) on hinduperinteess\xc3\xa4 Vishnun kymmenes inkarnaatio tai avatar, eli ruumiillistuma, joka ilmestyy maan p\xc3\xa4\xc3\xa4lle parhaillaan k\xc3\xa4ynniss\xc3\xa4 olevan Kali Yugan eli pimeyden aikakauden aikana. Kalkin sanotaan tulevan valkoisella hevosella ratsastaen ja tuovan mukanaan tuomiop\xc3\xa4iv\xc3\xa4n, jona ihmiset pelastuvat tai tuhoutuvat riippuen eletyst\xc3\xa4 el\xc3\xa4m\xc3\xa4st\xc3\xa4\xc3\xa4n._NEWLINE_Oppi Kalkista omaksuttiin hindulaisuuteen Persian zarathustralaisesta uskonnosta. Kalki tunnetaan my\xc3\xb6s buddhalaisuudessa ja osissa islamia (Ahmadiyya).'